CELEX: 32019R1091
Language: mt
Date: 2019-06-26 00:00:00
Title: Regolament tal-Kummissjoni (UE) 2019/1091 tas-26 ta' Ġunju 2019 li jemenda l-Anness IV tar-Regolament (KE) Nru 999/2001 tal-Parlament Ewropew u tal-Kunsill fir-rigward tar-rekwiżiti għall-esportazzjoni ta' prodotti li fihom il-proteina pproċessata tal-annimali derivata minn annimali ruminanti u minn annimali mhux ruminanti (Test b'rilevanza għaż-ŻEE.)

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 173/42
               
            
         REGOLAMENT TAL-KUMMISSJONI (UE) 2019/1091
         tas-26 ta' Ġunju 2019
         li jemenda l-Anness IV tar-Regolament (KE) Nru 999/2001 tal-Parlament Ewropew u tal-Kunsill fir-rigward tar-rekwiżiti għall-esportazzjoni ta' prodotti li fihom il-proteina pproċessata tal-annimali derivata minn annimali ruminanti u minn annimali mhux ruminanti
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Parlament Ewropew u tal-Kunsill (KE) Nru 999/2001 tat-22 ta' Mejju 2001 li jistabblixxi regoli għall-prevenzjoni, il-kontroll u l-eradikazzjoni ta' ċertu enċefalopatija sponġiformi li tinxtered (1), u b'mod partikolari l-ewwel paragrafu tal-Artikolu 23 u l-Artikolu 23a(m) tiegħu,
         Billi:
         
                     (1)
                  
                  
                     Ir-Regolament (KE) Nru 999/2001 jistabbilixxi r-regoli għall-prevenzjoni, il-kontroll u l-eradikazzjoni tal-enċefalopatiji sponġiformi trażmissibbli (“TSEs”) fl-annimali. Dan japplika għall-produzzjoni u l-kummerċjalizzazzjoni tal-annimali ħajjin u tal-prodotti li joriġinaw mill-annimali u, f'ċerti każijiet speċifiċi, għall-esportazzjonijiet tagħhom.
                  
               
                     (2)
                  
                  
                     Il-projbizzjoni fuq l-esportazzjonijiet lejn pajjiżi terzi ta' proteina pproċessata tal-annimali derivata mir-ruminanti u ta' prodotti li fihom din il-proteina pproċessata tal-annimali, u b'hekk ġew inklużi fertilizzanti organiċi u prodotti li jtejbu l-ħamrija, inizjalment ġiet introdotta mir-Regolament tal-Kummissjoni (KE) Nru 1234/2003 (2) biex tiġi evitata t-trażmissjoni ta' enċefalopatiji sponġiformi tal-bovini (BSE) lil pajjiżi terzi permezz ta' proteina pproċessata tal-annimali potenzjalment ikkontaminata u biex jiġi evitat ir-riskju li terġa' tidħol fl-Unjoni.
                  
               
                     (3)
                  
                  
                     F'Ġunju 2018, l-Awtorità Ewropea dwar is-Sigurtà fl-Ikel (EFSA) aġġornat il-valutazzjoni kwantitattiva tar-riskju tal-BSE li ġej minn proteini pproċessati tal-annimali (3). L-EFSA kkonkludiet li l-infettività totali tal-BSE imposta mill-proteina pproċessata tal-annimali fl-2018 kienet erba' darbiet inqas minn dik stmata fl-2011.
                  
               
                     (4)
                  
                  
                     Wara l-opinjoni mogħtija mill-EFSA relatata mal-proteina pproċessata tal-annimali, huwa xieraq li jiġu inklużi fertilizzanti organiċi jew prodotti li jtejbu l-ħamrija li fihom il-proteini tal-annimali pproċessati derivati minn ruminanti fid-deroga stabbilita fil-punt 2 tat-Taqsima E tal-Kapitolu V tal-Anness IV tar-Regolament (KE) Nru 999/2001, fil-każ li ma jkunx fihom materjal tal-Kategorija 1 u prodotti dderivati minnhom jew materjal tal-Kategorija 2 u prodotti derivati minnhom li mhumiex demel ipproċessat.
                  
               
                     (5)
                  
                  
                     Il-punt 2 tat-Taqsima E tal-Kapitolu V tal-Anness IV tar-Regolament (KE) Nru 999/2001 li jipprojbixxi l-esportazzjoni ta' prodotti li fihom il-proteina pproċessata tal-annimali derivata mill-annimali ruminanti għalhekk jenħtieġ li jiġi emendat skont dan.
                  
               
                     (6)
                  
                  
                     Il-punt 3 tat-Taqsima E tal-Kapitolu V tal-Anness IV tar-Regolament (KE) Nru 999/2001 jistabbilixxi l-kundizzjonijiet applikabbli għall-esportazzjonijiet ta' proteini pproċessati tal-annimali derivati biss minn annimali mhux ruminanti jew minn għalf kompost li fih din il-proteina. Madankollu, il-kundizzjonijiet biex jiġu esportati fertilizzanti organiċi jew prodotti li jtejbu l-ħamrija li fihom il-proteini pproċessati tal-annimali derivati minn annimali mhux ruminanti ma ġewx stabbiliti. Għalhekk jenħtieġ li jiżdied Punt 5 ġdid mat-Taqsima E tal-Kapitolu V tal-Anness IV tar-Regolament (KE) Nru 999/2001 li jistabbilixxi kondizzjonijiet bħal dawn.
                  
               
                     (7)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness IV tar-Regolament (KE) Nru 999/2001 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Ġunju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 147, 31.5.2001, p. 1.
         
            (2)  Ir-Regolament tal-Kummissjoni (KE) Nru 1234/2003 tal-10 ta' Lulju 2003 li jemenda l-Annessi I, IV u XI tar-Regolament tal-Parlament Ewropew u tal-Kunsill (KE) Nru 999/2001 u r-Regolament (KE) Nru 1326/2001 dwar it-trasmissjoni tal-enċifalopatija sponġiformi u l-għalf tal-annimali (ĠU L 173, 11.7.2003, p. 6).
         
            (3)  EFSA Journal 2018;16(7):5314
      
      
         
            ANNESS
            L-Anness IV tar-Regolament (KE) Nru 999/2001 huwa emendat kif ġej:
            
                        (1)
                     
                     
                        fit-Taqsima E tal-Kapitolu V, il-punt 2 huwa sostitwit b'dan li ġej:
                        
                                    “2.
                                 
                                 
                                    Mingħajr preġudizzju għall-punt 1, l-esportazzjoni ta' prodotti li fihom il-proteina pproċessata tal-annimali derivata mir-ruminanti għandha tiġi pprojbita.
                                    B'deroga din id-dispożizzjoni ma għandhiex tapplika għal:
                                    
                                                (a)
                                             
                                             
                                                ikel ipproċessat għall-annimali domestiċi li fih il-proteina pproċessata tal-annimali derivata mir-ruminanti li:
                                                
                                                            (i)
                                                         
                                                         
                                                            ġie pproċessat fi stabbilimenti jew pjanti approvati skont l-Artikolu 24(1)(e) tar-Regolament (KE) Nru 1069/2009; kif ukoll
                                                         
                                                      
                                                            (ii)
                                                         
                                                         
                                                            jiġi ppakkjat u ttikkettat skont il-leġiżlazzjoni tal-Unjoni.
                                                         
                                                      
                                          
                                                (b)
                                             
                                             
                                                fertilizzanti organiċi jew tejjieba tal-ħamrija, kif definiti fil-punt 22 tal-Artikolu 3 tar-Regolament (KE) Nru 1069/2009, li fil-kompożizzjoni tagħhom hemm proteini tal-annimali pproċessati derivati minn ruminanti jew taħlita ta' proteini tal-annimali pproċessati minn ruminanti u annimali mhux ruminanti diment li:
                                                
                                                            (i)
                                                         
                                                         
                                                            ma fihomx materjal u prodotti tal-Kategorija 1 derivati minnhom jew materjal u prodotti tal-Kategorija 2 derivati minnhom, għajr demel, kif definit fil-punt 20 tal-Artikolu 3 tar-Regolament (KE) Nru 1069/2009, ipproċessati skont ir-regoli għat-tqegħid fis-suq ta' demel ipproċessat, stabbiliti fit-Taqsima 2 (a), (b), (d) u (e) tal-Kapitolu I tal-Anness XI tar-Regolament tal-Kummissjoni (UE) Nru 142/2011;
                                                         
                                                      
                                                            (ii)
                                                         
                                                         
                                                            il-proteini tal-annimali pproċessati li jinsabu fil-fertilizzanti organiċi jew fit-tejjieba tal-ħamrija huma konformi mar-rekwiżiti speċifiċi deskritti fit-Taqsima 1 tal-Kapitolu II tal-Anness X tar-Regolament (UE) Nru 142/2011;
                                                         
                                                      
                                                            (iii)
                                                         
                                                         
                                                            il-fertilizzanti organiċi jew it-tejjieba tal-ħamrija jista' jkun fihom materjali oħra tal-kategorija 3, li jkunu ġew ipproċessati skont:
                                                            
                                                                        —
                                                                     
                                                                     
                                                                        xi wieħed mill-metodi ta' proċessar mill-1 sas-7 stabbiliti fil-Kapitolu III tal-Anness IV tar-Regolament (UE) Nru 142/2011, jew
                                                                     
                                                                  
                                                                        —
                                                                     
                                                                     
                                                                        ir-rekwiżiti stipulati fit-Taqsima 1 tal-Kapitolu III tal-Anness V tar-Regolament (UE) Nru 142/2011 fil-każ ta' kompost jew residwi tad-diġestjoni mit-trasformazzjoni ta' prodotti sekondarji tal-annimali f'bijogass, jew;
                                                                     
                                                                  
                                                                        —
                                                                     
                                                                     
                                                                        ir-rekwiżiti speċifiċi stabbiliti fl-Anness XIII tar-Regolament (UE) Nru 142/2011, fejn materjali bħal dawn jistgħu jintużaw għal fertilizzanti organiċi u materjali li jtejbu l-ħamrija skont dan ir-Regolament.
                                                                     
                                                                  
                                                      
                                                            (iv)
                                                         
                                                         
                                                            ġew prodotti fi stabbilimenti jew f'impjanti approvati skont l-Artikolu 24(1)(f) tar-Regolament (KE) Nru 1069/2009;
                                                         
                                                      
                                                            (v)
                                                         
                                                         
                                                            jitħallat ma' proporzjon suffiċjenti ta' komponent, awtorizzat mill-awtorità kompetenti tal-Istat Membru fejn il-fertilizzanti organiċi jew it-tejjieba tal-ħamrija jiġu prodotti, li jagħmel il-prodott mhux tajjeb għall-annimali jew inkella jkun effettiv biex jipprevjeni l-użu ħażin tat-taħlita għal finijiet ta' tagħlif. Dan il-komponent għandu jitħallat mal-fertilizzanti organiċi jew it-tejjieba tal-ħamrija fl-impjant li jiffabbrikahom jew f'impjant irreġistrat għal dan il-għan skont il-punt 2 tat-Taqsima 1 tal-Kapitolu II tal-Anness XI tar-Regolament (UE) Nru 142/2011.
                                                            Jekk ikun meħtieġ mill-awtorità kompetenti tal-pajjiż terz ta' destinazzjoni, l-awtorità kompetenti tal-Istat Membru fejn il-fertilizzanti organiċi jew it-tejjieba tal-ħamrija jiġu prodotti tista' taċċetta l-użu ta' komponenti oħra jew metodi oħra għall-prevenzjoni tal-użu ta' fertilizzanti organiċi jew it-tejjieba tal-ħamrija bħala għalf, differenti minn dawk awtorizzati f'dan l-Istat Membru, sakemm dawn ma jkunux f'kontradizzjoni mar-regoli stabbiliti fil-punt 3 tal-Artikolu 22 u l-punt 3 tat-Taqsima 1 tal-Kapitolu II tal-Anness XI tar-Regolament (UE) Nru 142/2011;
                                                         
                                                      
                                                            (vi)
                                                         
                                                         
                                                            ġew ipproċessati biex tiġi żgurata d-dekontaminazzjoni ta' patoġeni skont il-punt 5 tat-Taqsima 1 tal-Kapitolu II tal-Anness XI tar-Regolament (UE) Nru 142/2011;
                                                         
                                                      
                                                            (vii)
                                                         
                                                         
                                                            ikollhom tikketta mwaħħla mal-imballaġġ jew mal-kontenitur bil-kliem “fertilizzanti organiċi jew tejjieba tal-ħamrija/l-ebda mergħa ta' annimali mrobbija jew l-użu ta' għelejjel bħala ħxejjex matul tal-inqas 21 jum wara l-applikazzjoni”;
                                                         
                                                      
                                                            (viii)
                                                         
                                                         
                                                            huma esportati f'konformità mal-kundizzjonijiet li ġejjin:
                                                            
                                                                        —
                                                                     
                                                                     
                                                                        għandhom jiġu ttrasportati f'kontenituri ssiġillati, direttament mill-impjant li jimmanifattura il-fertilizzanti organiċi jew it-tejjieba tal-ħamrija jew l-impjant reġistrat fejn jiżdied il-komponent li jagħmel il-prodott mhux tajjeb għall-annimali, sal-punt ta' ħruġ mit-territorju tal-Unjoni, li għandu jkun post ta' kontroll fuq il-fruntiera elenkat fl-Anness I tad-Deċiżjoni tal-Kummissjoni 2009/821/KE. Qabel iħalli t-territorju tal-Unjoni, l-operatur responsabbli għall-arranġament tat-trasport tal-fertilizzanti organiċi jew it-tejjieba tal-ħamrija għandu jinforma lill-awtorità kompetenti fil-post ta' kontroll fuq il-fruntiera dwar il-wasla tal-konsenja fil-punt ta' ħruġ.
                                                                     
                                                                  
                                                                        —
                                                                     
                                                                     
                                                                        Il-konsenja għandha tiġi akkumpanjata minn dokument kummerċjali komplut kif xieraq ippreżentat skont il-mudell stipulat fil-punt 6 tal-Kapitolu III tal-Anness VIII tar-Regolament (UE) Nru 142/2011 u maħruġ mis-sistema kompjuterizzata veterinarja integrata (TRACES) introdotta mid-Deċiżjoni tal-Kummissjoni 2004/292/KE. Fuq dak id-dokument kummerċjali, il-post ta' kontroll fuq il-fruntiera jrid ikun indikat fil-kaxxa I.28;
                                                                     
                                                                  
                                                                        —
                                                                     
                                                                     
                                                                        meta l-konsenja tasal fil-punt ta' ħruġ, l-awtorità kompetenti fil-post ta' kontroll fuq il-fruntiera għandha, abbażi tar-riskju, tivverifika s-siġill ta' kull kontejner ippreżentat fil-post ta' kontroll fuq il-fruntiera. Jekk is-siġill huwa verifikat u l-verifika mhix sodisfaċenti, il-konsenja trid jew tinqered jew tintbagħat lura lejn l-istabbiliment tal-oriġini, indikat fil-kaxxa I.12 tad-dokument kummerċjali;
                                                                     
                                                                  
                                                                        —
                                                                     
                                                                     
                                                                        l-awtorità kompetenti fil-post ta' kontroll fuq il-fruntiera għandha tinforma, permezz ta' TRACES, lill-awtorità kompetenti indikata fil-kaxxa I.4 responsabbli għall-istabbiliment tal-oriġini dwar il-wasla tal-konsenja fil-punt ta' ħruġ u, fejn japplika, dwar l-eżitu tal-verifika tas-siġill u dwar kwalunkwe azzjoni korrettiva li tkun ittieħdet.
                                                                     
                                                                  
                                                                        —
                                                                     
                                                                     
                                                                        L-awtorità kompetenti responsabbli mill-impjant ta' manifattura tal-oriġini jew mill-impjant reġistrat fejn jiżdied il-komponent li jagħmel il-prodott mhux tajjeb għall-palat tal-annimali għandha twettaq kontrolli uffiċjali bbażati fuq ir-riskju biex tivverifika l-konformità mal-ewwel u t-tieni inċiż u biex tivverifika li, għal kull konsenja ta' fertilizzanti organiċi u tejjieba tal-ħamrija li fil-kompożizzjoni tagħhom hemm proteini tal-annimali pproċessati derivati minn ruminanti jew taħlita ta' proteini tal-annimali pproċessati minn ruminanti u mhux ruminanti esportati, il-konferma tal-kontroll imwettaq fil-punt ta' ħruġ kienet riċevuta mill-awtorità kompetenti tal-post ta' kontroll fuq il-fruntiera, permezz ta' TRACES.
                                                                     
                                                                  
                                                      Il-kundizzjonijiet stabbiliti fil-punti (v), (vii) u (viii) tal-punt 2(b) m'għandhomx japplikaw għall-fertilizzanti organiċi jew it-tejjieba tal-ħamrija li jkunu f'pakketti lesti għall-bejgħ li ma jkunux jiżnu aktar minn 50 kg għall-użu mill-konsumatur finali.”
                                             
                                          
                              
                  
                        (2)
                     
                     
                        Fit-Taqsima E tal-Kapitolu V, jiddaħħal il-punt 5 li ġej:
                        
                                    “5.
                                 
                                 
                                    L-esportazzjoni tal-fertilizzanti organiċi jew it-tejjieba tal-ħamrija li fil-kompożizzjoni tagħhom hemm proteini tal-annimali pproċessati derivati biss minn annimali mhux ruminanti u ma jkun fihom l-ebda materjal li joriġina minn ruminanti, għandhom ikunu soġġetti għall-konformità ma' dawn il-kondizzjonijiet:
                                    
                                                (a)
                                             
                                             
                                                ir-rekwiżiti stabbiliti fil-punti 2(b)(i), (ii), (iii), (iv), (v), (vi) u (vii) ta' din it-taqsima. Il-kundizzjonijiet stabbiliti fil-punti 2(b)(v) u (vii) ma għandhomx japplikaw għall-fertilizzanti organiċi jew it-tejjieba tal-ħamrija li jkunu f'pakketti lesti għall-bejgħ li ma jkunux jiżnu aktar minn 50 kg għall-użu mill-konsumatur finali.
                                             
                                          
                                                (b)
                                             
                                             
                                                il-proteina tal-annimali pproċessata derivata minn annimali mhux ruminanti li hemm fihom għandha tiġi prodotta f'impjanti tal-ipproċessar li jissodisfaw ir-rekwiżiti tal-punt (c) tat-Taqsima D tal-Kapitolu IV, u li huma elenkati skont il-punt 1(d) tat-Taqsima A tal-Kapitolu V.
                                             
                                          
                                                (c)
                                             
                                             
                                                ikunu ġew prodotti fi stabbilimenti jew f'impjanti li huma ddedikati esklużivament għall-ipproċessar tal-fertilizzanti organiċi ta' annimali mhux ruminanti jew tat-tejjieba tal-ħamrija.
                                                B'deroga minn din il-kondizzjoni speċifika, l-awtorità kompetenti tista' tawtorizza l-esportazzjoni tal-fertilizzanti organiċi jew it-tejjieba tal-ħamrija msemmija f'dan il-punt prodotti fi stabbilimenti jew impjanti li jipproċessaw il-fertilizzanti organiċi jew it-tejjieba tal-ħamrija li jkun fihom materjal ta' annimali ruminanti, jekk jiġu implimentati miżuri effettivi għall-prevenzjoni ta' kontaminazzjoni kroċjata bejn il-fertilizzanti organiċi jew it-tejjieba tal-ħamrija li jkun fihom biss materjal ta' annimali mhux ruminanti u l-fertilizzanti organiċi jew it-tejjieba tal-ħamrija li fihom materjal ta' annimali ruminanti;
                                             
                                          
                                                (d)
                                             
                                             
                                                jiġu ttrasportati sal-punt ta' ħruġ mit-territorju tal-Unjoni f'materjal tal-imballaġġ ġdid, jew f'kontejners għal kwantitajiet kbar li ma jintużawx għat-trasport ta' materjali li joriġnaw minn annimali ruminanti jew li jkunu tnaddfu qabel l-użu sabiex tiġi evitata l-kontaminazzjoni kroċjata skont proċedura dokumentata li tkun ingħatat qabel l-awtorizzazzjoni minn qabel mill-awtorità kompetenti.
                                                Il-kundizzjonijiet stabbiliti fil-punti (c) u (d) tal-punt 5 ma għandhomx japplikaw għall-fertilizzanti organiċi jew it-tejjieba tal-ħamrija li jkunu f'pakketti lesti għall-bejgħ li ma jkunux jiżnu aktar minn 50 kg għall-użu mill-konsumatur finali.”